**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PAVEDIMO LAIKINAI VYKDYTI KLAIPĖDOS BALTIJOS GIMNAZIJOS DIREKTORIAUS FUNKCIJAS“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama pavesti Jurgitai Račkauskienei, Klaipėdos Baltijos gimnazijos direktoriaus pavaduotojai ugdymui, vykdyti įstaigos vadovo funkcijas iki teisės aktų nustatyta tvarka bus paskirtas įstaigos vadovas.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų skyrimo į pareigas Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2019 m. gegužės 22 d. paskelbtas konkursas į Klaipėdos Baltijos gimnazijos direktoriaus pareigas.

2019 m. rugpjūčio 30 d. buvo nutraukti darbo santykiai su tuomete Klaipėdos Baltijos gimnazijos direktore, vadovaujantis Lietuvos Respublikos darbo kodekso 54 straipsniu (darbo sutarties nutraukimas šalių susitarimu). Klaipėdos miesto savivaldybės mero potvarkiu Jurgitai Račkauskienei, Klaipėdos Baltijos gimnazijos direktoriaus pavaduotojai ugdymui, jos sutikimu pavesta vykdyti įstaigos vadovo funkcijas nuo 2019-09-02 iki Klaipėdos miesto savivaldybės tarybos sprendimo priėmimo dienos.

Konkurso atrankos posėdžio data – 2019 m. spalio 21 d. Konkursą laimėjęs asmuo bus skiriamas į pareigas ir darbo sutartis bus sudaroma, pasibaigus apskundimo terminui, gavus Lietuvos Respublikos Specialiųjų tyrimų tarnybos informaciją apie konkursą laimėjusio asmens patikimumą.

Kol bus paskirtas naujas įstaigos vadovas, reikalinga pavesti eiti direktoriaus pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą, bus pavedama eiti direktoriaus pareigas pavaduojančiam asmeniui, kol bus paskirtas naujas įstaigos vadovas.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.** Nėra.

**6. Lėšų poreikis sprendimo įgyvendinimui.**

Lėšų poreikio šiuo metu nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus pavesta eiti direktoriaus pareigas pavaduojančiam asmeniui, kol bus paskirtas naujas įstaigos vadovas.

Numatomos neigiamos pasekmės – nėra.

**PRIDEDAMA:**

1. Klaipėdos Baltijos gimnazijos direktoriaus pavaduotojos ugdymui Jurgitos Račkauskienės 2019 m. rugsėjo 3 d. sutikimo Nr. P24-36 kopija, 1 lapas.

2. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė